4-Aggus d usaru: -Asaru(tisfifin) : yettwaxdem s ṣṣuf, neɣ s taḍudṭ, ẓẓadent-tt s ṣṣuf d tisekraf, yettil-d d aɣezfan, yesɛa azal n setta ar ɛecra n lmitrat ɣer laḥsab n wammas n tmeṭṭut. Ttagsent yis-s taqendurt-nsent deg wammas, akken daɣen is-ttagsen i teslit ass n tmeɣra neɣ ass n sbaɛ yyam, akken ur tettili ara d tiɛiqqert(ur tseɛɛu ara dderya), ad as-yebges ulwes-is neɣ amɣar-is sebɛa tikkal akken aseggas id-iteddun ad tesɛu aqcic, ma yella tura di temnaḍin At Wassif akked Mɛatqa ruḥent leɛwayed-agi.